

 LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2021.gada 28.janvārī **Nr.43**

 (prot.Nr.3, 29.§)

**Par zemes vienības, kadastra apzīmējums 0500 017 3603, Daugavpilī,**

**nodošanu bezatlīdzības lietošanā**

Pamatojoties uz likuma „Par pašvaldībām” 14.panta pirmās daļas 2. punktu, 14.panta otrās daļas 3.punktu, 15.panta pirmās daļas 6.punktu, Publiskas personas finanšu līdzekļu un mantas izšķērdēšanas novēršanas likuma 5.panta otrās daļas 41.punktu, trešo daļu, trešo prim daļu, piekto un sesto daļu, izskatot biedrības “Daugavpils Autosporta Akadēmija” 2020.gada 23.novembra iesniegumu (reģistrēts Daugavpils pilsētas domē (turpmāk – Dome) 23.11.2020. ar Nr.2188/1.2.-6), vadoties no Domes Pilsētbūvniecības un vides komisijas 2020.gada 11.decembra sēdes protokola izraksta Nr.7, ņemot vērā, ka zemes vienība Daugavpilī, Blāzmas ielas 11 rajonā, kadastra apzīmējums 0500 017 3603, ir reģistrēta Daugavpils pilsētas Zemesgrāmatas nodalījumā Nr.100000555389 uz Daugavpils pilsētas pašvaldības vārda 7,9967 ha platībā, bilances vērtība uz 2021.gada 31.janvāri ir 20823,00 EUR, zemes vienībai ir noteikts nekustamā īpašuma mērķis – dabas pamatnes, parki, zaļās zonas un citas rekreācijas nozīmes objektu teritorijas, ja tajās atļautā saimnieciskā darbība nav pieskaitāma pie kāda cita klasifikācijā norādīta lietošanas mērķa (kods 0501), ņemot vērā Domes Īpašuma komitejas 2021.gada 21.janvāra sēdes atzinumu, Domes Finanšu komitejas 2021.gada 21.janvāra sēdes atzinumu, ievērojot sabiedrības intereses un lietderības apsvērumus, atklāti balsojot: PAR – 15 (A.Broks, J.Dukšinskis, R.Eigims, A.Elksniņš, A.Gržibovskis, L.Jankovska, R.Joksts, I.Kokina, V.Kononovs, N.Kožanova, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj**:

1. Nodot bezatlīdzības lietošanā sabiedriskā labuma organizācijai - biedrībai “Daugavpils Autosporta Akadēmija”, reģistrācijas numurs 40008262640, juridiskā adrese Bauskas ielā 6-9, Daugavpilī (turpmāk – Biedrība), uz 3 gadiem, Daugavpils pilsētas pašvaldībai piederošo zemesgabalu Daugavpilī, Blāzmas ielas 11 rajonā, kadastra numuru 0500 017 3603, 7,9967 ha platībā, (turpmāk – Zemesgabals) (pielikumā zemes robežu plāns), bez apbūves tiesības, autosporta darbības veikšanai.
2. Biedrība ir tiesīga izmantot Zemesgabalu tikai šī lēmuma 1.punktā paredzētajam mērķim.
3. Biedrībai ir pienākums nodot Zemesgabalu Daugavpils pilsētas pašvaldībai, ja:
	1. līgums par Zemesgabala nodošanu bezatlīdzības lietošanā tiek izbeigts pirms lēmuma 1.punktā norādītā termiņa;
	2. iestājies lēmuma 1.punktā noteiktais termiņš;
	3. Zemesgabals tiek izmantots pretēji nodošanas bezatlīdzības lietošanā mērķim.
4. Domes Īpašuma pārvaldīšanas departamentam sagatavot Zemesgabala bezatlīdzības lietošanas līgumu.
5. Līgumā par Zemesgabala nodošanu bezatlīdzības lietošanā paredzēt, ka Biedrība:
	1. atbild par visu Zemesgabalā esošo inženiertehniskās apgādes tīklu saglabāšanu, kā arī nodrošina ekspluatācijas dienestu darbiniekiem iespēju brīvi piekļūt inženiertehniskās apgādes tīkliem, nodrošina Zemesgabala uzturēšanu, sedz ar to saistītos izdevumus;
	2. ievēro Zemesgabalam noteiktos apgrūtinājumus un aprobežojumus, arī ja tie nav ierakstīti zemesgrāmatā;
	3. nepieļauj darbības, kas pasliktina citu zemes lietotāju vai īpašnieku zemes kvalitāti un aizskar likumīgās tiesības un intereses;
	4. 3 (triju) gadu laikā izstrādā un iesniedz Domes Pilsētplānošanas un būvniecības departamentā būvniecības dokumentāciju atbilstoši būvniecības normatīvajiem aktiem.

Pielikumā: Zemesgabala zemes robežu plāns.

Domes priekšsēdētājs *(personiskais paraksts)* I.Prelatovs